Μακροπρόθεσμες επιπτώσεις των ειδικών αναπτυξιακών διαταραχών λόγου στην ψυχική υγεία ενηλίκων
Authors: Γιαννάκη Ροζαλία 
Published: September 2021

Εισαγωγή. Η συνέχεια και ασυνέχεια των ψυχιατρικών διαταραχών από την παιδική ηλικία στην ενήλικη ζωή, έλκει το ενδιαφέρον των μελετητών. Ασφαλώς υπάρχουν ασυνέχειες, τα ευρήματα όμως δείχνουν και σημαντικές διασυνδέσεις ανάμεσα στις ψυχιατρικές διαταραχές των παιδιών-εφήβων και σε αυτές των ενηλίκων.Σκοπός Η παρούσα έρευνα σκοπεύει :1.στην διερεύνηση της εξέλιξης των ειδικών αναπτυξιακών διαταραχών λόγου από την παιδική ηλικία στην ενήλικη ζωή.2.στη συγκριτική διερεύνηση της εξέλιξης των ειδικών αναπτυξιακών διαταραχών λόγου (ΕΑΔ-Λ) με άλλες ψυχιατρικές διαταραχές από την παιδική ηλικία στην ενήλικη ζωή.3.στη διερεύνηση της συννοσηρότητάς τους.Υποθέσεις Υποθέτουμε ότι τα άτομα με ΕΑΔ –Λ κατά την παιδική ηλικία, θα έχουν μειωμένα λειτουργικά προβλήματα λόγου κατά την ενήλικη ζωή τους. Υποθέτουμε ότι τα άτομα με ΕΑΔ –Λ κατά την παιδική ηλικία, θα παρουσιάζουν ελλείμματα στις γλωσσικές και επικοινωνιακές τους δεξιότητες επηρεάζοντας τις κοινωνικές τους σχέσεις.Υποθέτουμε ότι κατά την ενήλικη ζωή, τα παιδιά με ΕΑΔ λόγου θα παρουσιάζουν μεγαλύτερη επίπτωση ψυχιατρικών διαταραχών από τον γενικό πληθυσμό. Μεθοδολογία. Δείγμα. Το αρχικό δείγμα αποτελείται από 85 άτομα(ηλικίας 20-35 ετών) των οποίων η αξιολόγηση έγινε από την διεπιστημονική ομάδα της Υπηρεσίας μας και έλαβαν διάγνωση κλινικής ψυχιατρικής διαταραχής σύμφωνα με το ICD-9. Εξαιρέθηκαν οι διαγνώσεις: νοητική υστέρηση, τραυλισμός, ΕΑΔ σχολικών ικανοτήτων και Διάχυτη Αναπτυξιακή Διαταραχή, λόγω των διαγνωστικών κριτηρίων της ΕΑΔ λόγου κατά ΙCD-10. Επιπλέον, εξαιρέθηκαν οι περιπτώσεις όπου παρουσίαζαν συννοσηρότητα κατά την αρχική τους αξιολόγηση προκειμένου να διερευνηθεί η ανάπτυξη συννοσηρότητας στην ενήλικη ζωή. Τα άτομα του αρχικού δείγματος κατανεμήθηκαν στις ακόλουθες τρεις ομάδες:•25 άτομα με αρχική διάγνωση ΕΑΔ-Λ•21 άτομα με αρχική διάγνωση Εξωτερικευμένων Διαταραχών (Εξω-Δ)•39 άτομα με αρχική διάγνωση Εσωτερικευμένων Διαταραχών (Εσω-Δ). Υλικό Πηγές δεδομένων στην παρούσα μελέτη είναι:Το ιστορικό του ασθενούς Η κλινική εκτίμηση και αξιολόγηση με τη χρήση δομημένων συνεντεύξεων.1.Ψυχιατρική εξέταση:Βραχεία δομημένη ψυχιατρική συνέντευξη Μini International Neuropsychiatric Interview (MINI) STΑΙ: για την μέτρηση ΆγχουςRosenberg (1977): για την αξιολόγηση της αυτοεκτίμησης 2. Λογοπεδική εξέταση: Κλινική εκτίμηση. 3.Ψυχολογική εξέταση: Eκτίμηση ποιότητας ζωής : Ερωτηματολόγιο Quality Of Life 100 (QOL-100). AΠΟΤΕΛΕΣΜΑΤΑ. Τα άτομα με αρχική διάγνωση ΕΑΔ-Λ παρουσιάζουν στην επανεξέταση μειωμένα λειτουργικά προβλήματα στον λόγο, συνεπώς δεν πληρούνται τα κριτήρια της διαταραχής στην ενήλικη ζωή.Τα άτομα με αρχική διάγνωση Εσω-Δ στην πλειονότητά τους διατηρούν την διάγνωση στην ενήλικη ζωή. Επιπλέον, παρουσιάζουν υψηλά επίπεδα άγχους. Τα άτομα με αρχική διάγνωση Εξω-Δ παρουσιάζουν συχνότερα ψυχοκοινωνικά και περιβαλλοντικά προβλήματα στην παιδική ηλικία. Στην ενήλικη ζωή παρουσιάζουν νέα διάγνωση με συχνότερη αυτής της διαταραχής άγχους ή της χρήσης ουσιών. ΣΥΜΠΕΡΑΣΜΑ. Πολλά ζητήματα μένουν ανοιχτά στην παραπέρα έρευνα, εντούτοις τα δεδομένα που ήδη υπάρχουν σχετικά με τις συνέχειες είναι σημαντικά και ενδιαφέρουν εξίσου την παιδοψυχιατρική και την ψυχιατρική. Έμφαση πρέπει να δοθεί στην έγκαιρη παρέμβαση.